section_heading: Terminologija
paragraph_text: Stručna terminologija na hrvatskom jeziku razlikuje se od one kod većine svjetskih jezika s obzirom na to da za prošlu zbilju i znanost koja proučava istu postoje dva različita naziva - povijest i historija.Gross, Mirjana (2001.), str. 17.-18. Nazivi se ponekad u svakodnevnom govoru koriste kao istoznačnice za prošlu zbilju, iako danas uvelike prevladava povijest. U starijoj literaturi (npr. Opća enciklopedija JLZ; Rječnik B. Klaića<ref>Klaić, Bratoljub (1990.), str. 549.) primjetno je da naziv historija ima prošireno značenje tj. obuhvaća oba pojma, prilikom čega se primarno odnosi na ukupnost činjenica iz prošlosti, a sekundarno na znanost.